Държавен вестник, бр. 34, 2011 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  34
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 82
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение на Закона за преобра­
зуване на Строителните войски, Войските на 
Министерството на транспорта и Войските 
на Комитета по пощи и далекосъобщения в 
държавни предприятия, приет от ХLI Народно 
събрание на 14 април 2011 г.
Издаден в София на 20 април 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение на Закона за преобразуване 
на Строителните войски, Войските на Ми­
нистерството на транспорта и Войските на 
Комитета по пощи и далекосъобщения в 
държавни предприятия (обн., ДВ, бр. 57 от 
2000 г.; изм. и доп., бр. 45 от 2002 г., бр. 35 и 
81 от 2009 г. и бр. 87 от 2010 г.)
§ 1. Член 3 се отменя.
Заключителни разпоредби
§ 2. (1) Министерският съвет в 6-месечен 
срок от влизането в сила на този закон пре­
образува Държавно предприятие „Строител­
ство и възстановяване“ в еднолично търговско 
дружество чрез разпределяне на имуществото 
му в дялове или акции съгласно разпоредбите 
на Търговския закон.
(2) При преобразуването на държавното 
предприятие по ал. 1 в еднолично търговско 
дружество чл. 72 и 73 от Търговския закон 
не се прилагат за непаричните вноски на 
държавата. Оценката на непаричните вноски 
на държавата се извършва по реда на глава 
седма от Правилника за прилагане на Закона 
за държавната собственост (обн., ДВ, бр. 78 
от 2006 г.; изм., бр. 26 и 51 от 2007 г., бр. 64, 
80 и 91 от 2008 г., бр. 7, 25, 62 и 93 от 2009 г., 
бр. 31, 52, 58 и 69 от 2010 г.), а дълготрайните 
финансови активи се оценяват по счетоводната 
им стойност.
(3) При преобразуването на държавното 
предприятие по ал. 1 в еднолично търговско 
дружество предоставеното му и придобитото 
от него имущество се предоставя в собстве­
ност на дружеството с акта за преобразуване, 
освен ако в него е предвидено друго.
§ 3. Параграф 1 влиза в сила от деня на 
вписване в търговския регистър на еднолич­
ното търговско дружество по § 2, ал. 1.
Законът е приет от 41-ото Народно съб­
рание на 14 април 2011 г. и е подпечатан с 
официалния печат на Народното събрание.
Председател на Народното събрание: 
Цецка Цачева
5023
УКАЗ № 83
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за ратифициране на Факултативния 
протокол към Конвенцията на Организацията 
на обединените нации против изтезанията и 
други форми на жестоко, нечовешко или уни­
зително отнасяне или наказание от 18 декември 
2002 г., приет от ХLI Народно събрание на 
14 април 2011 г.
Издаден в София на 20 април 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за ратифициране на Факултативния про­
токол към Конвенцията на Организацията 
на обединените нации против изтезанията 
и други форми на жестоко, нечовешко или 
унизително отнасяне или наказание от 18 де­
кември 2002 г.
Член единствен. Ратифицира Факултативния 
протокол към Конвенцията на Организацията 
на обединените нации против изтезанията 
и други форми на жестоко, нечовешко или 
унизително отнасяне или наказание от 18 де­
кември 2002 г., подписан на 22 септември 
2010 г. в Ню Йорк.
Законът е приет от 41-ото Народно събрание 
на 14 април 2011 г. и е подпечатан с официал­
ния печат на Народното събрание.
Председател на Народното събрание:
Цецка Цачева
5020